Public procurement notice: Contract Award Notice
Published: 2021-09-27
Buyer: Udviklingsselskabet By & Havn I/S
Country: DK
Contract type: Services
Procedure: Open procedure
CPV classification: 71000000 | 71200000 | 71210000 | 71240000 | 71320000
Estimated value: 9000000 DKK
Award criteria: The most economic tender

Technical requirements: Udviklingsselskabet By & Havn I/S (herefter "By & Havn") har gennemført udbud af fire kontrakter om rådgivning i Indre Nordhavn. Samlet set skal kontrakterne udføres i perioden Q2 2021 - Q2 2024, men udførelsesperioden for den enkelte kontrakt kan dog udgøre en mindre del af denne periode. Kontrakterne vedrører henholdsvis 1) udarbejdelse af materiale til lokalplan for Svanemølleholm Øst, 2) udarbejdelse af infrastrukturprojekter på Svanemølleholm, 3) auditering i forbindelse med DGNB plancertificering af Svanemølleholm og 4) udarbejdelse af materiale for Sundmolen, område II.
Tilbudsgiverne kunne afgive tilbud på én, flere eller alle fire kontrakter. By & Havn foretog en særskilt evaluering og tildeling af de fire kontrakter. Samme tilbudsgiver kunne blive tildelt én, flere eller alle fire kontrakter.
Der er udarbejdet en masterplan for Svanemølleholm, der indeholder i alt ca. 150.000 etagemeter. For den vestlige del af Svanemølleholm er der godkendt en lokalplan - Lokalplan nr. 594 ”Svanemølleholm”, bekendtgjort d. 16. oktober 2020, der muliggør opførelse af ca. 110.000 etagekvadratmeter erhverv.
Nærværende opgave, der udbydes, er at udarbejde materiale til en lokalplan for de resterende 40.000 etagemeter på den østlige del af Svanemølleholm, der skal indeholde boliger samt en daginstitution.
Materialet til lokalplanen skal tage udgangspunkt i Masterplanen for Svanemølleholm, hvor infrastruktur, landskabsstruktur, byrum og bebyggelsesstrukturer overordnet er fastlagt samt i Lokalplan nr. 594. Lokalplanmaterialet er dermed en bearbejdning af masterplanen til et niveau, der kan danne baggrund for Københavns Kommunes udarbejdelse af en lokalplan for området.
Det konkrete indhold af lokalplanmaterialet defineres af Københavns Kommune, i forbindelse med aftale om udarbejdelse af lokalplanen. Arbejdet foregår i en lokalplanproces sammen med Københavns Kommune, hvor kommunens leveranceliste for lokalplanen er styrende for opgavens konkrete indhold og gennemførelse.
Opgaven indeholder alene arkitekt- og ingeniørfaglig rådgivning i forhold til udarbejdelse af lokalplangrundlag.
Der er udarbejdet en masterplan for Svanemølleholm, der indeholder i alt ca. 150.000 etagemeter, og der er godkendt en lokalplan for den vestlige del af Svanemølleholm - Lokalplan nr. 594 ”Svanemølleholm”, bekendtgjort d. 16. oktober 2020, der muliggør opførelse af ca. 110.000 etagekvadratmeter erhverv. Udarbejdelse af lokalplan for den østligste del forventes igangsat i Q3 2021 (jf. R1 - Materiale til lokalplan for Svanemølleholm Øst).
I forbindelse med udviklingen af Svanemølleholm, skal By & Havn efter godkendt lokalplan(er) udarbejde infrastrukturprojekter for overflader, der omfatter ny Sundkrogsgade, tilstødende veje (holmegaden, lokalgader og stræder), cykelstien Det Grønne Loop, promenader samt den nordlige kanal og broer, med henblik på at opnå byggetilladelser til anlæg af veje m.m.
Nærværende opgave, der udbydes, er at udarbejde et dispositionsforslag og projektforslag samt myndighedsprojekt af infrastrukturoverfladeprojekter for alle arealer, der ikke indgår i byggefelter, samt at indsende myndighedsandragendet herfor til myndighederne for ovenstående veje, stier og promenader på Svanemølleholm.
Dispositionsforslag, projektforslag og myndighedsprojekt skal være i overensstemmelse med Masterplanen for Svanemølleholm, lokalplan 594 ”Svanemølle-holm” samt den kommende lokalplan for Svanemølleholm Øst.
Infrastrukturprojektet inddeles i to separate projekter, ét for Sundkrogsgade og ét for de tilstødende veje (holmegaden, lokalgader og stræder), cykelstien Det Grønne Loop, broer, den nordlig kanal samt promenader.
By & Havn DGNB-certificerer alle nye byudviklingsområder. En DGNB-certificering er inddelt i tre faser, en plancertificering, en midtvejscertificering og endelig slut-certificering. På baggrund af masterplanen for Svanemølleholm, skal hele området DGNB-plancertificeres.
Nærværende opgave, der udbydes, består af auditering i forbindelse med DGNB-plancertificering af Svanemølleholm, herunder gennemgang af alle DGNB-kriterierne, samt indsamle og sikre den nødvendige dokumentationsmateriale for samtlige kriterier, med henblik på at opnå et plancertifikat for Svanemølleholm til platin-niveau.
Opgaven skal tage udgangspunkt i Masterplanen for Svanemølleholm, eksisterende beregninger og analyser (vindanalyser, forureningsundersøgelser, trafikberegninger etc.), samt Bæredygtighedsstrategien for Svanemølleholm.


Winner: COBE A/S
Award value: 9000000
Number of bids: 7